KOMISIJAS ZIŅOJUMS EIROPAS PARLAMENTAM, PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI Kopīgo tehnoloģiju ierosmju "CLEAN SKY", KURINĀMĀ ELEMENTI UN ŪDEŅRADIS un NOVATORISKU ZĀĻU IEROSME kopuzņēmumu otrais starpposma novērtējums /* COM/2014/0252 final */





Saturs 1. IEVADS. 3 2. PAMATA INFORMĀCIJA.. 3 3. NOVĒRTĒŠANAS PROCESS. 5 4. NOVĒRTĒJUMA REZULTĀTU UN IETEIKUMU KOPSAVILKUMS. 5 4.1. "Clean Sky". 6 4.1.1. Kopuzņēmuma organizācija un attiecības ar ieinteresētajām personām.. 6 4.1.2. Pētniecības programmas īstenošana. 6 4.2. Kurināmā elementi un ūdeņradis. 7 4.2.1. Kopuzņēmuma organizācija un attiecības ar ieinteresētajām personām.. 7 4.2.2. Pētniecības programmas īstenošana. 7 4.3. Novatorisku zāļu ierosme. 7 4.3.1. Kopuzņēmuma organizācija un attiecības ar ieinteresētajām personām.. 7 4.3.2. Pētniecības programmas īstenošana. 8 4.4. SVID ANALĪZE. 8 5. KOMISIJAS ATBILDE UZ IEG ZIŅOJUMIEM.. 9 5.1. "Clean Sky". 10 5.1.1. Ieteikumi par organizāciju un efektivitāti 10 5.1.2. Ieteikumi par progresu un rezultativitāti 11 5.2. Kurināmā elementi un ūdeņradis. 11 5.2.1. Ieteikumi par organizāciju un efektivitāti 11 5.2.2. Ieteikumi par progresu un rezultativitāti 12 5.3. Novatorisku zāļu ierosme. 13 5.3.1. Ieteikumi par organizāciju un efektivitāti 13 5.3.2. Ieteikumi par progresu un rezultativitāti 14 6. SECINĀJUMI 15 KOMISIJAS ZIŅOJUMS EIROPAS PARLAMENTAM, PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI Kopīgo tehnoloģiju ierosmju "CLEAN SKY", KURINĀMĀ ELEMENTI UN ŪDEŅRADIS un NOVATORISKU ZĀĻU IEROSME kopuzņēmumu otrais starpposma novērtējums 1. IEVADS Šajā ziņojumā ir apkopoti atzinumi un galvenie ieteikumi, ko sniedza neatkarīgu ekspertu grupas pēc tam, kad bija veikušas šādu kopīgo tehnoloģiju ierosmju (KTI) otros starpposma novērtējumus: "Clean Sky", Kurināmā elementi un ūdeņradis un Novatorisku zāļu ierosme. Ziņojumā ir arī norādīti Komisijas novērojumi un ir iezīmētas jomas, kurās jāplāno papildu kontrole. Ar šo ziņojumu Komisija izpilda prasības, kas noteiktas 11. pantā katrā Padomes regulā, ar ko izveido iepriekš minētās kopīgās tehnoloģiju ierosmes[1]. Informācija par trīs neatkarīgām ekspertu grupām (IEG), kas veica novērtējumus, un par katrai KTI veikto SVID analīzi (stiprās puses, vājās puses, iespējas un draudi) ir sniegta pielikumos. Pielikumā ir iekļauts arī pilns IEG sniegto ieteikumu saraksts. Pilni atsevišķie ziņojumi ir publicēti attiecīgo kopuzņēmumu tīmekļa vietnēs. 2. PAMATA INFORMĀCIJA Septītajā pētniecības un tehnoloģiju izstrādes pamatprogrammā (FP7) ir ierosināts izveidot ilgtermiņa publiskās un privātās partnerības kā KTI, kas jāīsteno ar kopuzņēmumu (KU) starpniecību Eiropas Kopienas dibināšanas līguma 171. panta (tagad Līguma par Eiropas Savienības darbību 187. panta) darbības jomā, un ir noteikti konkrēti kritēriji to apzināšanai. Tika apzinātas vairākas stratēģiskas tehnoloģiju jomas, un tika izveidota publiskā un privātā sektora partnerība (PPP) starp Eiropas Komisiju un attiecīgo nozari. Šajā ziņojumā galvenā uzmanība ir pievērsta turpmāk minētajām PPP. Kopuzņēmums "Clean Sky" (KU CS) ir PPP starp Eiropas Savienību (ko pārstāv Komisija) un aeronautikas nozari. Tā galvenais mērķis ir izstrādāt videi nekaitīgas tehnoloģijas – tādējādi palīdzot sasniegt Eiropas Aeronautikas pētniecības konsultatīvās padomes (ACARE) 2020. gadam noteiktos mērķus[2], lai Eiropā samazinātu gaisa transporta radītās emisijas un troksni, – visiem komerciālās aviācijas segmentiem, kas attiecas uz lidojumiem. Kopuzņēmumā "Clean Sky" nozari pārstāv 12 nozares līderi un pašlaik 66 asociētie biedri. Līdz ar biedriem ir vairāk nekā 400 partneru, kuri izvēlēti atklātos uzaicinājumos iesniegt priekšlikumus un kuri strādā pie konkrētiem uzdevumiem. Visi biedri un partneri strādā kopā vairākās tehnoloģiju jomās, kas ir integrētas sešos integrētos tehnoloģiju demonstratoros (ITD), un Tehnoloģiju novērtētāja programmā, lai novērtētu "Clean Sky" ietvaros izstrādāto tehnoloģiju veiktspēju. Kopuzņēmums "Kurināmā elementi un ūdeņradis" (FCH KU) ir PPP starp Eiropas Savienību (ko pārstāv Komisija), kurināmā elementu un ūdeņraža nozari (ko pārstāv NEW-IG nozares grupa) un pētniekiem (ko pārstāv N.ERGHY pētniecības grupa). Tā galvenais mērķis ir paātrināt kurināmā elementu un ūdeņraža tehnoloģiju ieviešanu tirgū, lai izmantotu to potenciālu kā instrumentu zema oglekļa satura enerģijas sistēmas sasniegšanai. Kopuzņēmums "Novatorisku zāļu ierosme" (IMI KU) ir PPP starp Eiropas Savienību (ko pārstāv Komisija) un Eiropas Farmācijas uzņēmumu un apvienību federāciju (EFPIA). Tā mērķi ir izveidot Eiropā uz sadarbību vairāk orientētu vidi farmācijas pētniecībai un tehnoloģiskajai attīstībai, kā arī izstrādāt iedarbīgākas un drošākas zāles, vienlaikus palielinot ES farmācijas nozares konkurētspēju. Kopuzņēmumam "Clean Sky" ir EUR 1,6 miljardu budžets ar maksimālu ES dotāciju EUR 800 miljoni, no kuriem vismaz EUR 200 miljoni ir piešķirti uzaicinājumiem iesniegt priekšlikumus. Līdz 2013. gada septembrim bija novērtēti 14 uzaicinājumi iesniegt priekšlikumus, pēc kā tika atlasīts projektu portfelis. Novērtēšanas laikā projektu portfelī bija 349 projekti, par kuriem bija parakstīti dotāciju līgumi. 15. uzaicinājuma novērtēšana tajā laikā vēl nebija noslēgusies, un 16. un pēdējo uzaicinājumu tika plānots izsludināt līdz 2014. gada beigām. Kurināmā elementu un ūdeņraža kopuzņēmumam maksimāla ES dotācija pētniecības darbībām ir EUR 470 miljoni. Līdz šim ir izsludināti seši gada uzaicinājumi iesniegt priekšlikumus, pēc kuriem tika atlasīts projektu portfelis. Pirmo piecu uzaicinājumu ietvaros par 131 projektu ir uzņemtas saistības par aptuveni EUR 380 miljoniem. Kamēr tika veikts šis otrais starpposma novērtējums, joprojām notika sarunas par 71 projektu, kas iesniegts 2013. gada uzaicinājuma ietvaros, ar kopējo orientējošo finansējumu aptuveni EUR 68 miljoni. Novatorisku zāļu ierosmei no FP7 budžeta tika piešķirta maksimāla EUR 1 miljarda dotācija. Līdz šim attiecībā uz projektu kopējo portfeli, kurā ietilpst aptuveni 40 uzsākti projekti, ir bijuši 10 uzaicinājumi iesniegt priekšlikumus. 11. un pēdējais uzaicinājums tika izsludināts 2013. gada 11. decembrī. Saskaņā ar prasībām, kas paredzētas Padomes regulās, ar kurām izveido KTI KU, 2010. un 2011. gadā tika sagatavots pirmais starpposma novērtējumu kopums. Otrais kopums, par ko ir šis ziņojums, tika pabeigts pirms 2013. gada beigām. Komisijas atbilde uz pirmo starpposma novērtējumu ziņojumu kopumu bija iekļauta tās Partnerības paziņojumā[3]. 3. NOVĒRTĒŠANAS PROCESS Trīs kopuzņēmumu otrās kārtas starpposma novērtējumi tika veikti paralēli. Novērtējumu saskaņošana bija īpaši svarīga, ņemot vērā pāreju no FP7 uz pamatprogrammu “Apvārsnis 2020” un reizē arī šo ierosmju nepārtrauktu turpināšanu. Šā novērtējuma mērķis bija izvērtēt darbību iedarbīgumu, efektivitāti un kvalitāti gan attiecībā uz struktūrām, kuras tās īsteno, gan veikto pasākumu aspektā. Tādēļ Komisija uzaicināja vairākus neatkarīgos ekspertus, lai tie sagatavotu ziņojumu, pamatojoties uz apliecinošo datu izskatīšanu un intervijām ar atlasītajām ieinteresētajām personām katrā tehnoloģiju jomā. Lai atvieglotu horizontālo un parasto jautājumu novērtēšanu, viens eksperts bija kopīgs visām trijām neatkarīgu ekspertu grupām (IEG). Pēc projekta atklāšanas sanāksmēm Briselē 2013. gada martā novērtēšana ilga vidēji piecus mēnešus. To veica, apvienojot attāli veikto darbu, konferencsarunas, vairākas sanāksmes un intervijas ar daudz un dažādām ieinteresētajām personām. Kurināmā elementu un ūdeņraža jomā tika izmantota arī projekta koordinatoru aptauja internetā. "Clean Sky" gadījumā tika vairākkārt uz vietas apmeklēti noteikto atlasīto ITD uzņēmumi un iekārtas, lai novērtētu stratēģiju un darbu, kas paveikts demonstratoru sagatavošanā. Turklāt tika analizēti iekšējie dokumenti un tiešsaistē pieejamā informācija, tostarp ES politikas dokumentu kopums. IEG ziņojumi tika izdoti 2013. gada jūlijā (Kurināmā elementi un ūdeņradis), 2013. gada augustā (Novatorisku zāļu ierosme) un 2013. gada oktobrī ("Clean Sky"). Šīs otrās kārtas starpposma novērtējumi attiecīgos gadījumos tika izmantoti likumdošanas procesā saistībā ar nākamās paaudzes KTI KU izveidi. 4. NOVĒRTĒJUMA REZULTĀTU UN IETEIKUMU KOPSAVILKUMS IEG ziņojumu kopējais secinājums ir tāds, ka kopuzņēmumi veiksmīgi sasniedz savus mērķus, ka tie ir aktuāli saistībā ar pamatprogrammā “Apvārsnis 2020” aplūkotajām problēmām un ka tie ir jāturpina. Otrās kārtas starpposma novērtējumi rāda, ka pastāvošie kopuzņēmumi ir veiksmīgi apliecinājuši PPP koncepcijas lietderību pētniecībai stratēģiskajās tehnoloģiju jomās. Tie ir sasnieguši galvenos mērķus un ir spējuši nostiprināt Eiropas nozīmi aeronautikas, farmācijas un kurināmā elementu un ūdeņraža pētniecībā un izstrādē. Eksperti uzskata, ka nākotnē dažus aspektus var uzlabot, tāpēc viņi sniedza vairākus ieteikumus, kas palīdzētu novērst vai samazināt katra kopuzņēmuma pašreizējā darbībā apzinātos trūkumus un uzlabot to rezultativitāti, efektivitāti un kvalitāti. 4.1. "Clean Sky" IEG secināja, ka "Clean Sky" ietvaros[4] veiktā pētniecība ir kvalitatīva. Pašlaik vairāki demonstratori jau darbojas vai ir jau testēti. Daudzos gadījumos iepriekšēji vides ieguvumu novērtējumi apstiprina spēju līdz programmas beigām sasniegt izvirzītos mērķus. 4.1.1. Kopuzņēmuma organizācija un attiecības ar ieinteresētajām personām Attiecībā uz organizāciju un resursu izmantošanas efektivitāti ziņojumā ir apgalvots, ka kopējā pārvaldība ir efektīva gan programmu vadībā, gan uzaicinājumu un projektu izpildē. IEG ir pārliecināta, ka "Clean Sky" ir radījis vajadzīgo dialogu starp nozari, tostarp MVU, un pētniecības un akadēmiskajām aprindām par kopīgu stratēģisko programmu un ir veiksmīgi to īstenojis. IEG tomēr uzskata, ka pašreizējā saikne gan ar SESAR[5], gan ar ACARE[6] ir jānostiprina un ka "Clean Sky" labāk jāpārzina aviosabiedrības, gaisa satiksmes pakalpojumu sniedzēji (ANSP) un citas ieinteresētās personas. Saistībā ar izpildbiroja vadīšanu IEG konstatēja, ka to vēl var uzlabot, samazinot administratīvā darba apjomu, palielinot organizatorisko efektivitāti un pilnveidojot iekšējo un ārējo komunikāciju. Tomēr ir jau panākts ievērojams progress procesu paātrināšanā un augstākas operatīvās efektivitātes sasniegšanā. Ziņojumā ir sniegti ieteikumi par papildu korekcijām, kas vēl vairāk uzlabotu izpildbiroja efektivitāti. Turklāt tagad, kad "Clean Sky" ir sekmīgi iedibināts, ir jāuzlabo prasmju līdzsvars projekta vadībā. 4.1.2. Pētniecības programmas īstenošana Attiecībā uz tehnisko progresu ziņojumā ir apgalvots, ka, lai gan sākumā līdz ar lēno iesākumu notika kavēšanās, "Clean Sky" uzrāda apmierinošu progresu, sasniedzot noteiktos mērķus, un tam ir skaidra, atvērta un nediskriminējoša attieksme pret plašu ieinteresēto personu loku. Jo īpaši ir pierādījies, ka izmantotā stratēģija (proti, metodes, procesi un rīki), –lai izsludinātu un vadītu uzaicinājumus iesniegt priekšlikumus, atlasītu labākos priekšlikumus, veicinātu MVU dalību un palielinātu jaunu dalībnieku īpatsvaru gan kopuzņēmumos, gan uzaicinājumos iesniegt priekšlikumus, – ir iedarbīga. Demonstratoru tehniskā attīstība arī progresē apmierinoši. Ir norādīts, ka līdz "Clean Sky" beigām demonstrējumu programmas nodrošinās pierādījumus par vairāku tehnoloģiju integrāciju praksē un norādīs uz potenciāliem ieguvumiem attiecīgajā operatīvajā vidē. 4.2. Kurināmā elementi un ūdeņradis Attiecībā uz Kurināmā elementiem un ūdeņradi[7] ES ilgtermiņa saistības apvienojumā ar stabilu finansējumu, ko piešķir ar instrumenta starpniecību, ir ļāvušas kopuzņēmumam viest uzticību nozarei un atbalstīt nozari, mazinot plaisu starp pētniecību un izvēršanu. 4.2.1. Kopuzņēmuma organizācija un attiecības ar ieinteresētajām personām IEG atzīst, ka projekta vadība ir efektīva un ka dalībnieki to atzinīgi vērtē; tomēr tika ieteikts samazināt pieskaitāmās izmaksas. FCH pārvaldības struktūra tiek uzskatīta par atbilstošu, tomēr ar vēl uzlabojamiem aspektiem, jo īpaši lēmumu pieņemšanas līmenī un attiecībā uz sadarbību ar dalībvalstīm. Visbeidzot, IEG ieteica kopuzņēmumam arī veikt uzlabojumus komunikācijas jomā. 4.2.2. Pētniecības programmas īstenošana Attiecībā uz tehnoloģisko progresu novērtējumā tika konstatēts, ka Kurināmā elementu un ūdeņraža pētniecības rezultāti ir nodrošinājuši tirgus uzlabojumus (piemēram, samazinot izmaksas un uzlabojot komponentu veiktspēju un darbmūžu). Ziņojumā ir uzsvērts, ka demonstrējumu projekti, jo īpaši transporta nozarē, ir nostiprinājuši zināšanas un uzticību. Kamēr veiktā darba kvalitāte tiek uztverta kā salīdzināma ar to darbu kvalitāti, kas veikti pārējo FP7 programmu ietvaros, ietekme uz politiku (kurināmā elementu un ūdeņraža tehnoloģiju panākumu atslēga) tiek uztverta kā ierobežota, visdrīzāk pētniecības darbību agrīnās stadijas dēļ (ir pabeigti tikai daži projekti). Eksperti tomēr iesaka pārskatīt mehānismus un saikni starp pētniecību un politiku, kā arī uzlabot komunikāciju ar Komisijas dienestiem, kuri atbild par politikas izstrādi. Eksperti arī iesaka atvieglot piekļuvi finanšu resursiem, lai dotu iespēju veikt liela mēroga demonstrējumus, kas vajadzīgi šo tehnoloģiju ieviešanai tirgū. Vienlaikus ir jāpaliek iespējai veikt novatoriskas pētniecības darbības. 4.3. Novatorisku zāļu ierosme Saskaņā ar IEG atzinumu Novatorisku zāļu ierosme[8] ir veiksmīgi pierādījusi savu rezultativitāti, nostiprinot Eiropas pievilcību farmācijas pētniecībai un attīstībai, apvienojot resursus un stimulējot dažādu ieinteresēto personu spēcīgāku saistību uzņemšanos un iesaistīšanos, kā arī stimulējot jaunas tehnoloģijas un metodiku, kas paātrina zāļu izstrādi. Jo īpaši novērtējumā tiek ziņots par projektu augsto kvalitāti un zinātnisko izcilību. 4.3.1. Kopuzņēmuma organizācija un attiecības ar ieinteresētajām personām Novatorisku zāļu ierosmes efektivitātes novērtēšanas procesā IEG analizēja veiktspējas pamatrādītājus (KPI), pārvaldības struktūru un procesus, komunikācijas stratēģiju un finansējuma izlietojumu. Viens no galvenajiem secinājumiem ir tāds, ka veiktspējas pamatrādītāji ir vēl tālāk jāizstrādā, lai tie labāk atspoguļotu Novatorisku zāļu ierosmes vispārīgos mērķus un lai ar šo rādītāju palīdzību varētu labāk izmērīt mērķu sasniegšanu. Ir arī vajadzīga ilgtermiņa stratēģija, lai labāk novērtētu IMI vispārējo ietekmi uz biofarmācijas nozari, veselības aprūpes sistēmu un Eiropas ekonomiku. Vēl ziņojumā ir uzsvērts, ka ir tālāk jāizstrādā komunikācijas stratēģija, lai sasniegtu dažādas grupas ar speciāli tām adresētu vēstījumu. Tas risinātu jautājumu par IMI redzamības trūkumu konkrētās grupās zinātnieku vidū. Lai gan IEG uzskatīja, ka ir panākts ievērojams progress izpildbiroja darbības uzlabošanā, ir vēl vairāki organizatoriski un cilvēkresursu aspekti, ko var uzlabot. 4.3.2. Pētniecības programmas īstenošana Attiecībā uz pētniecības un attīstības darbību īstenošanu IEG norādīja, ka joprojām mēdz būt nepareiza izpratne par intelektuālā īpašuma jautājumiem, lai gan šīs problēmas uztvere ieinteresēto personu starpā ievērojami atšķiras. IEG atzinīgi novērtēja pūles, kas ieguldītas jauna finansēšanas mehānisma izpētē, piemēram, izmantojot uzaicinājumus iesniegt priekšlikumus, lai izpētītu jaunas zinātniskās iespējas (ENSO), kas deva rezultātus, kuri pārspēj cerības. 4.4. SVID ANALĪZE Lai novērtējums iekļautos plašākā kontekstā un lai palīdzētu izdarīt secinājumus, IEG eksperti veica KTI kopuzņēmumiem SVID analīzi. No individuālajām stiprajām pusēm, vājajām pusēm, iespējām un draudiem ir konstatētas vairākas kopīgas iezīmes, jo īpaši attiecībā uz stiprajām pusēm un vājajām pusēm. Šī analīze ir dziļa, jo tā konkrēti attiecas uz trim no pieciem FP7 ietvaros izveidotiem KTI kopuzņēmumiem. Komisijas ziņojums par starpposma novērtējumu otro kārtu par abiem pārējiem KTI kopuzņēmumiem, par ko atbild Komunikācijas tīklu, satura un tehnoloģiju ĢD, jau ir publicēts[9], un secinājumi saskan ar šeit uzrādītajiem secinājumiem. Kopumā, stiprās puses pašreizējos KTI KU apstiprina, ka PPP ir veiksmīgs sadarbības modelis, lai konkrētās tehnoloģijās risinātu problēmjautājumus, kuros nav konkurences. KTI ir derīgs instruments, lai panāktu vienošanos par stratēģiskām pētniecības programmām un pētniecības budžetu potenciāli efektīvāku izlietošanu. Vēl viena priekšrocība ir spēja radīt un uzturēt spēcīgas kopienas, kuras apvieno nozares pārstāvjus, pētniecības organizācijas un akadēmiskās aprindas, paplašinot iesaistīto ieinteresēto personu tīklu, izveidojot kompetences kritisko masu, kas risina sarežģītākās problēmas, un sniedzot kvalitatīvus zinātniskos rezultātus. Ir pierādījies arī tas, ka resursu mobilizācija un sinerģiju izaugsme ir vērtība. "Clean Sky" ir ieviesis iedarbīgu pārvaldības struktūru un padomdevēju organizāciju proaktīvu dalību; Kurināmā elementu un ūdeņraža un Novatorisku zāļu ierosmei šie aspekti ir jānostiprina. Attiecībā uz vājajām pusēm analīzē uzsvērts, ka vēl var uzlabot līdzsvaru starp kopuzņēmumu zinātniskajiem un administratīvajiem darbiniekiem izpildbirojos. Tomēr tas ir jāskata plašākā KTI kopuzņēmumu koncepcijas kontekstā: tie pēc plāna ir nelielas struktūras, kurām jāsniedz pilns pakalpojumu klāsts pētniecības un demonstrēšanas darbību atbalstam. Tas ietekmē iespēju uzlabot līdzsvaru starp administratīvajiem un zinātniskajiem uzdevumiem un mainīt iekšējo darbinieku prasmju līdzsvaru. Šajā sakarībā Komisijas ierosinātās Padomes regulas[10] ietver pasākumus, kas palīdzētu kopuzņēmumiem racionalizēt dažus administratīvus uzdevumus un arī turpmāk izmantot kopīgos pakalpojumus, ko piedāvā visai struktūru grupai, kas īsteno pamatprogrammu “Apvārsnis 2020”. Turklāt IEG izteica piezīmi par dažu ieinteresēto personu kategoriju (proti, MVU, EFPIA uzņēmumi) mazāku dalību un par pasākumiem, kas jāveic, lai paplašinātu ierosmju tvērumu. Pašreizējais koordinācijas līmenis ar reģionālajām, valsts un starptautiskajām ierosmēm un politikas virzieniem tiek uzskatīts par ierobežotu un ir jāuzlabo. Šie novērojumi par dalību un koordināciju dažādos iesaistīšanās un politikas līmeņos ir diezgan specifiski KTI; uzlabojumu uzraudzība tomēr ir Komisijas pienākums. Attiecīgā gadījumā katrā KTI KU noteikto veiktspējas pamatrādītāju kopums ir uzskatīts par nepietiekami pilnveidotu, kas ierobežo iespēju demonstrēt gan plašāku sociālekonomisko ietekmi un ietekmi uz vidi, gan mērķu sasniegšanu programmas līmenī. Šis pēdējais faktors var jo īpaši apdraudēt politisko atbalstu KTI kopuzņēmumiem. Visbeidzot, kopējais apzinātais drauds ir iespējama KTI kopuzņēmumu negatīvas uztveres izplatīšanās galveno ieinteresēto personu starpā. 5. KOMISIJAS ATBILDE UZ IEG ZIŅOJUMIEM Komisija atbalsta IEG secinājumus, ka kopuzņēmums ir piemērota vide, lai īstenotu pētniecību un demonstrēšanu konkrētās svarīgās nozarēs, un ka tas ir jāturpina. Komisija ir apņēmusies papildus kontrolēt tai adresēto ieteikumu izpildi un kopā ar pārējām ieinteresētajām personām un struktūrām veikt darbu attiecībā uz tām adresēto ieteikumu izpildi. Kopumā Komisija piekrīt IEG novērtējumiem un secinājumiem, kā arī vairākumam specifisko ieteikumu. Daudzi ieteikumi jau ir risināti Komisijas priekšlikumos attiecībā uz KTI kopuzņēmumiem pamatprogrammā “Apvārsnis 2020”. 5.1. "Clean Sky" Komisija pieņem zināšanai IEG secinājumu, ka, lai gan darbības sākums bija lēns, tagad "Clean Sky" darbība norit straujāk un ir sasniegusi pilnu tempu. Lai gan visi kavējumi vēl nav pilnībā novērsti, visi ieplānotie pasākumi tiks īstenoti. Komisija atbalsta IEG nostāju un ir ieguvusi pārliecību, ka "Clean Sky" darbojas saskaņā ar savu mērķu sasniegšanu. 5.1.1. Ieteikumi par organizāciju un efektivitāti 5.1.1.1. Kopuzņēmuma iekšējo noteikumu un finansējuma piemērotība Kopumā Komisija atbalsta IEG viedokli, ka lēmumu pieņemšanas process ir jāpaātrina, bet vienlaikus uzsver, ka optimizēšanas process ir jāveic dalības noteikumu un Finanšu regulas ietvaros, tādējādi saglabājot kontroli un nodrošinot pilnīgu pārredzamību attiecībā uz publisko līdzekļu izlietojumu. 5.1.1.2. Izpildbiroja organizācijas un procedūru, tostarp uzraudzības, efektivitāte Komisija piekrīt, ka kopuzņēmumu paplašināšana ir izdevība racionalizēt to administratīvo un tehnisko resursu izmantošanu. Tomēr ir svarīgi norādīt, ka šis racionalizācijas process ir jāskata un jāveic plašākā pamatprogrammas “Apvārsnis 2020” īstenošanas kontekstā, atbilstoši kurai KU ir līdzeklis likumdevēja noteikto mērķu sasniegšanai. 5.1.1.3. Komunikācijas efektivitāte Komisija piekrīt, ka komunikācijai jākļūst par kopuzņēmuma iekšējo un ārējo sinerģiju centrālo kanālu. Tā ir apņēmusies sniegt savu atbalstu minētā mērķa sasniegšanā. Ir svarīgi paplašināt iedarbīgus komunikācijas pasākumus un konkrēti vērsties pie plašas sabiedrības, nozaru pārstāvjiem, lēmumu pieņēmējiem un starptautiskajām aprindām. Komisija piekrīt IEG, ka līdz šim ir sasniegti ļoti labi rezultāti un ka pašreizējais stāvoklis ir svarīgs sākuma punkts turpmākiem komunikācijas uzlabojumiem. Turklāt Komisija piekrīt, ka saikne starp KU "SESAR" un "Clean Sky" ir jānostiprina, un tā ir gatava strādāt ar abiem kopuzņēmumiem, lai uzlabotu komunikāciju un pastiprinātu sinerģiju un savstarpējo papildināmību. Komisija ir arī apņēmusies cieši sadarboties ar "Clean Sky" un visām ieinteresētajām personām, tostarp valstu pārstāvju grupu (NSRG) biedriem, lai pasaules mērogā padziļinātu izpratni par "Clean Sky 2" un palielinātu tā redzamību. 5.1.1.4. Uzaicinājumu iesniegt priekšlikumus kvalitāte IEG atzīst, ka uzaicinājumu iesniegt priekšlikumus procedūra un īstenošana ir bijusi rezultatīva un samērīga ar partneru lomu "Clean Sky" tehniskajā programmā. Komisija piekrīt, ka šai pieejai ir jāturpinās un uzaicinājumu procesam jāpaliek par svarīgu veicinātāju, lai sasniegtu konkrētos mērķus vēl vērienīgākajā "Clean Sky 2". IEG uzskata, ka ir jāveic turpmāks darbs, sistemātiski pārskatot uzaicinājumu tehnisko saturu, un Komisija ir gatava dot savu ieguldījumu šā mērķa sasniegšanā. 5.1.2. Ieteikumi par progresu un rezultativitāti 5.1.2.1. Kopējais progress un rezultativitāte Komisija piekrīt IEG secinājumam, ka "Clean Sky 2" ir jākļūst par centrālo punktu Eiropas uz demonstratoriem balstītā inovācijas programmā aeronautikas nozarē. "Clean Sky" veiksmīga īstenošana FP7 ietvaros ir izmantojama par pamatu, tiecoties sasniegt vides un konkurētspējas mērķus. Komisija uzsver, ka šādi vides mērķi un progress to sasniegšanā ir jāsaskaņo ar citām ierosmēm, kuras kalpo vides politikas atbalstam. Komisija pieņem zināšanai, ka IEG uzskata, ka galīgā demonstratora posma, tostarp lidojumu testu, stratēģija un sagatavošana ir bijušas izcilas. Vienlaikus IEG norādīja uz vajadzību pēc intensīvākas korelācijas starp "Clean Sky" mērķiem un vispārējiem aeronautikas nozares mērķiem, kā izklāstīts Eiropas Tehnoloģiju platformā ACARE. Komisija piekrīt IEG nostājai un izpētīs iespēju pilnveidot metodiku, kas ļautu novērtēt virzību uz ACARE mērķu sasniegšanu. 5.1.2.2. Apmeklējumi uz vietas IEG atzīst, ka apmeklējumi uz vietas ir ļāvuši tieši pārliecināties par "Clean Sky" panākto progresu un par to, kā iegūtie rezultāti ir sasnieguši konkrētos mērķus. Komisija pieņem IEG nostāju un ieteikumu nodrošināt, ka nākotnes novērtējumos ņem vērā apmeklējumus uz vietas. 5.1.2.3. Tehnoloģiju novērtētājs un politikas vajadzības Komisija atzīmē Tehnoloģiju novērtētāja pašreizējo apvārsni, kas ir orientēts uz tehnoloģiskajiem novērtējumiem. Komisija atzinīgi novērtētu Tehnoloģiju novērtētāja rīku izstrādes tvēruma paplašināšanu. 5.2. Kurināmā elementi un ūdeņradis 5.2.1. Ieteikumi par organizāciju un efektivitāti 5.2.1.1. Pārvaldība un saistību uzņemšanās no ieinteresēto personu puses Komisija piekrīt, ka lēmumu pieņemšanas procedūrām jābūt pēc iespējas ātrākām, tomēr uzsver, ka valdes sanāksmju organizēšanā un sagatavošanā ir jānodrošina pienācīgi termiņi. Jānorāda, ka Komisijas balss valdē ir nedalāma un ka ir jādod Komisijai pietiekams laiks starpdienestu konsultāciju procesam, lai panāktu vienošanos starp visiem iesaistītajiem dienestiem. Pašreizējie termiņi dokumentu iesniegšanai valdes sanāksmēm un atbildes sniegšanai uz rakstiskām procedūrām nodrošina šīs prasības izpildi. ES kā valdes locekle uzraudzīs resursu pienācīgu sadalījumu, nemitīgu saistību uzņemšanos no biedru puses un procedūru efektīvu piemērošanu. Izpilddirektora pilnvaras ir ierobežotas jautājumos, kuros Komisijai ir veto tiesības (parasti publisko izdevumu jautājumi), un tāpēc lēmumiem par to jāpaliek valdes ziņā. Komisija atbalsta priekšlikumu nostiprināt valstu pārstāvju grupas nozīmi un uzlabot informācijas plūsmu ar to. 5.2.1.2. Administratīvais plāns un vadība Komisijas ierosinātajā regulā par Kurināmā elementiem un ūdeņradi 2 ir ietverta iespēja sadalīt administratīvo funkciju kopuma izpildi. Ņemot vērā kopuzņēmumu autonomo raksturu, Komisija tomēr nevarētu pieprasīt atpakaļ savas funkcijas, kā to ierosinājusi IEG. Komisija vēlas izpētīt nozares izdevumu uzraudzības iespējas, ja tas ir saderīgi ar pamatprogrammā “Apvārsnis 2020” nostiprināto kopējo vienkāršošanas pieeju. 5.2.2. Ieteikumi par progresu un rezultativitāti Komisija piekrīt pasākumiem, kas ierosināti finansēšanas jomā. Jaunās regulas par kurināmā elementiem un ūdeņradi 2 priekšlikumā ir paredzēts, ka kopuzņēmumiem tik tiešām būs pieejams garantiju fonds, kas nozīmē, ka maziem un vidējiem uzņēmumiem būs vieglāk piedalīties. Attiecībā uz darba programmām tiks veikts jauns pasākums, lai uzlabotu sinerģiju un mijiedarbību ar citām būtiskām jomām. Ir jau veiktas darbības, lai maksimāli saskaņotu darba programmas – gan tās, kuras attiecas uz pirmajiem uzaicinājumiem pamatprogrammā “Apvārsnis 2020”, gan tās, kuras attiecas uz Eiropas tīru un energoefektīvu (“zaļo”) transportlīdzekļu ierosmes darbībām. Komisija vēlas izpētīt, kā optimizēt mijiedarbību starp tās dienestiem, kuri atbild par politikas noteikšanu, un kopuzņēmumiem, lai garantētu, ka KU darbības vairāk attiecas uz politikas jomām. Tā arī nodrošinās zinātnisko pierādījumu konsekventu iestrādi transporta un enerģētikas politikas jomās. ERA-NET shēmu[11] un Eiropas Enerģijas pētniecības alianses (EERA) kopīgo programmu par kurināmā elementiem un ūdeņradi var uzskatīt par piemērotiem instrumentiem koordinēt un integrēt valsts un reģionālās darbības šajā jomā, un tās varētu būt labi partneri Kurināmā elementu un ūdeņraža kopuzņēmumam. Komisija izpētīs iespēju iekļaut ūdeņraža infrastruktūru jaunajā struktūrfondu valsts stratēģiskajā ietvardokumentā (NSRF). 5.3. Novatorisku zāļu ierosme 5.3.1. Ieteikumi par organizāciju un efektivitāti 5.3.1.1. Organizatoriskā struktūra un finansēšanas mehānismi Komisija atzīst IEG ieteikumus Novatorisku zāļu ierosmes izpildbiroja organizatoriskās struktūras turpmākai uzlabošanai, lai nodrošinātu atbilstošu līdzsvaru starp administratīvajiem un zinātniskajiem darbiniekiem. Turklāt nolūkā veikt uzlabojumus IMI jāapzina iespējamie prasmju vai kompetences trūkumi birojā. IEG iesaka, ka Novatorisku zāļu ierosmei jāizpēta, vai dažas administratīvās un horizontālās funkcijas var sadalīt ar citiem kopuzņēmumiem, zinot, ka šāda pieeja jau ir pārņemta Komisijas priekšlikumā Novatorisku zāļu ierosmei 2. Komisija atbalsta ieteikumu turpināt jaunu finansēšanas mehānismu plānošanu un izstrādāšanu, lai nodrošinātu pašreizējo un nākotnes projektu ilgtspēju, kad vien tas ir piemēroti un saskaņoti ar pamatprogrammas “Apvārsnis 2020” noteikumiem. 5.3.1.2. Pārvaldība un saistību uzņemšanās no nozares ieinteresēto personu puses IEG mudināja Komisiju izmantot iespēju veikt savstarpēju salīdzinājumu, lai apzinātu paraugprakses jomas SRG un zinātniskās komitejas operatīvajām darbībām kopuzņēmumos. Komisija atbalsta šo ieteikumu un mudina dalīties ar paraugpraksi, jo īpaši jautājumos par pārvaldību un padomdevēju struktūru lomu. IEG arī norādīja, ka IMI projekti varētu gūt labumu no tādu vidēja lieluma farmācijas uzņēmumu dalības, kas ir pārāk lieli, lai būtu MVU, bet nav EFPIA biedri. Tika ierosināts, ka KU jāatrod veids, kā iesaistīt tādus uzņēmumus nākotnes projektos. Komisija atbalsta šo novērojumu un ir to risinājusi savā priekšlikumā Novatorisku zāļu ierosmei 2 pamatprogrammas “Apvārsnis 2020” ietvaros. Te ietilpst partnerības atvēršana uzņēmumiem, kas nav Eiropas Farmācijas uzņēmumu un apvienību federācijas (EFPIA) asociētie uzņēmumi, un MVU, konkrēti ietverot vidējos uzņēmumus. Komisija pieņem zināšanai, ka IEG ierosināja izmantot iespēju iekļaut trešo valstu ieguldījumu natūrā kā daļu no kopējā ieguldījuma natūrā. Komisija arī ņem vērā, ka, lai stimulētu nozares plašāku iesaistīšanos Novatorisku zāļu ierosmē, EFPIA ir ieteikts sekot šim ierosinājumam. 5.3.1.3. Komunikācijas stratēģija un izpratnes padziļināšana Komisija piekrīt, ka Novatorisku zāļu ierosmes kopuzņēmuma valdei ir jāpieliek visas iespējamās pūles, lai pabeigtu un īstenotu jaunizstrādāto komunikācijas stratēģiju, kas būtu saistīta ar IMI redzējumu un tās ilgtermiņa politikas satvaru. Tas palīdzēs pierādīt Novatorisku zāļu ierosmes vērtību ieinteresētajām personām un citiem un vēlāk piesaistīt gan vairāk dalībnieku, gan vairāk ieguldījumu. Komisija atbalsta EFPIA vienošanos turpināt izstrādāt komunikāciju, kas vērsta uz plašu ieinteresēto personu loku, tostarp plašu sabiedrību, pacientu organizācijām un regulatoriem. Ir būtiski novirzīt fokusu no ieguldījumiem un procesiem uz rezultātu un ietekmi, lai pierādītu Novatorisku zāļu ierosmes darba nozīmi. Tas vēl vairāk palielinās arī IMI redzamību, labvēlīgi ietekmēs kopuzņēmuma tēlu un radīs sabiedrības atbalstu. IEG ieteica iesaistīt valstu pārstāvju grupas locekļus, lai tie darbotos kā IMI vēstnieki savās attiecīgajās valstīs nolūkā pastiprināt atbalstu un dalību nākamajos uzaicinājumos. Valde jau ir rīkojusies, pieprasot, lai katrā valstī tiktu apzināti un iecelti IMI “zinātniskie vēstnieki”. Tie jāatrod starp augsta līmeņa galvenajiem pētniekiem, kuri piedalās IMI projektos vai kuriem ir dziļas zināšanas par tās zinātnisko darbību. Viņu loma būtu uzlabot izpratni un izcelt sasniegumus valsts un reģionālajā līmenī. Ir sagatavots potenciālo kandidātu saraksts, kurā ietilpst no Novatorisku zāļu ierosmes projektiem un Zinātniskās komitejas bijušajiem locekļiem izvēlētās personas. Komisija atzinīgi vērtē MVU piesaistīšanā līdz šim ieguldītās pūles, un tās ir jāturpina. Komisija atbalsta IEG ierosinājumus attiecībā uz mērķtiecīgi orientēto komunikāciju un vēstījumiem par intelektuālā īpašuma politikas jautājumiem un to MVU piemēriem, kuri ir guvuši labumu no dalības IMI projektos. 5.3.2. Ieteikumi par progresu un rezultativitāti 5.3.2.1. Veiktspējas pamatrādītāji (KPI) Komisija piekrīt, ka veiktspējas pamatrādītāji ir vēl vairāk jāprecizē saskaņā ar vispārīgo pieeju, ko noteicis likumdevējs pamatprogrammai “Apvārsnis 2020”. Ir skaidrs, ka ilgtermiņa stratēģija un veiktspējas pamatrādītāji ir vajadzīgi, lai aprēķinātu ieguldījumu ienesīgumu un novērtētu IMI izdevīgumu un alternatīvās izmaksas. Komisija atbalsta, ka apkopotie veiktspējas pamatrādītāji ir regulāri jāuzrauga un jādara plaši zināmi – ne tikai ierastajām zinātnieku un pētnieku aprindām. 5.3.2.2. Datu un informācijas pieejamība IEG ieteica, ka Komisijai kopā ar EFPIA būtu jāpalīdz sniegt informāciju un vajadzīgos bāzlīnijas skaitļus, lai izstrādātu apkopotos veiktspējas pamatrādītājus. Kopumā Komisija piekrīt IEG, tomēr arī atbalsta datu labāku savstarpēju apmaiņu labākai politikas veidošanai Komisijas dienestos. 6. SECINĀJUMI Komisija atzīst, ka IEG ir ieguldījusi rūpīgu un izsmeļošu darbu, veicot "Clean Sky", Kurināmā elementu un ūdeņraža un Novatorisku zāļu ierosmes kopuzņēmumu otro starpposma novērtējumu. Jo īpaši tā atzīst IEG ieguldītās pūles, savstarpēji salīdzinot procedūras trīs kopuzņēmumos un – "Clean Sky" gadījumā – izturot saspringto grafiku, kādā notika apmeklējumi uz vietas, lai novērtētu sasniegumus demonstratoru līmenī. Tā arī pieņem zināšanai, ka IEG atzina PPP pieeju, kas tika īstenota ar 187. panta ierosmju starpniecību, par derīgu un pauda pozitīvu viedokli par kopuzņēmumu nākotnes perspektīvām pamatprogrammas “Apvārsnis 2020” ietvaros. Komisija pieņem zināšanai abos līdz šim veiktajos starpposma novērtējumos pausto viedokļu apmierinošu un pariesu konsekvenci un atbalsta IEG atzinumu, ka vairākums ieteikumu, ko sniedza pēc pirmajiem starpposma novērtējumiem 2010. un 2011. gadā, ir veiksmīgi īstenoti. IEG ieteikumi tiek uzskatīti par vērtīgiem, lai novērstu vai vismaz mazinātu trūkumus, kas apzināti kopuzņēmumu pašreizējās darbībās. Tie tiek ņemti vērā, ciktāl to atļauj likumdošanas process, izveidojot KTI kopuzņēmumus pamatprogrammā “Apvārsnis 2020” (proti, "Clean Sky" 2, Kurināmā elementi un ūdeņradis 2 un Novatorisku zāļu ierosme 2). Komisija apņemas attiecīgā gadījumā un savu iejaukšanās pilnvaru robežās veikt koriģējošus pasākumus. Tā arī apņemas turpināt kopīgu darbu ar citu kopuzņēmumu ieinteresētajām personām un struktūrām, lai pienācīgi īstenotu ieteikumus. Visbeidzot, Komisija atgādina, ka nākamajai kopuzņēmumu paaudzei adresēto ieteikumu īstenošana prasa, lai tiktu pieņemtas jaunas Padomes regulas. Kopš 2013. gada 10. jūlija, kad Komisija iesniedza savu regulu priekšlikumus, pilnā sparā norisinās procesi "Clean Sky", Kurināmā elementu un ūdeņraža un Novatorisku zāļu ierosmes turpināšanai pamatprogrammā “Apvārsnis 2020”. [1] "Clean Sky" – Padomes Regula (EK) Nr. 71/2008; "Kurināmā elementi un ūdeņradis" – Padomes Regula (EK) Nr. 521/2008; "Novatorisku zāļu ierosme" – Padomes Regula (EK) Nr. 73/2008. [2] ACARE mērķi (bāzlīnija 2000): i) samazināt degvielas patēriņu un CO2 emisijas par 50 % uz pasažierkilometru; ii) samazināt NOx emisijas par 80 %; iii) samazināt uztverto troksni par 50 % ; iv) panākt ievērojamu progresu, samazinot lidaparātu un saistīto ražojumu ražošanas, apkopes un likvidēšanas ietekmi uz vidi. [3] Skatīt Komisijas dienestu darba dokumentu SEC(2011) 1072 galīgā redakcija un Komisijas paziņojumu Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Partnerības pētniecībā un inovācijā” (SEC(2011) 1072). [4] http://www.cleansky.eu/sites/default/files/news/clean_sky_-_2nd_interim_assessment.pdf. [5] http://www.sesarju.eu/. [6] http://www.acare4europe.org/. [7] http://www.fch-ju.eu/sites/default/files/2nd%20interim%20evaluation.pdf. [8] http://www.imi.europa.eu/sites/default/files/uploads/documents/Governance/2ndInterimEvaluationIMI.pdf. [9] COM(2013) 830. [10]COM/2013/0496 biorūpniecība; COM/2013/0505 Clean Sky 2; COM/2013/0506 Kurināmā elementi un ūdeņradis (FCH) 2; COM/2013/0501 Elektroniskie komponenti un sistēmas Eiropas vadošās lomas nostiprināšanai (ECSEL); COM/2013/0495 Novatorisku zāļu ierosme (IMI) 2. [11] ERA-NET shēma ir plānota, lai paātrinātu valsts vai reģionālajā līmenī dalībvalstīs vai asociētajās valstīs veikto pētniecības darbību kooperāciju un koordinēšanu. http://ec.europa.eu/research/era/era-net-in-horizon-2020_en.html. Saturs I PIELIKUMS. NEATKARĪGAS EKSPERTU GRUPAS (IEG) IETEIKUMI. 2 II PIELIKUMS. SVID analīze. 11 III PIELIKUMS. Novērtēšanas ekspertu grupu sastāvs. 15 I PIELIKUMS. NEATKARĪGAS EKSPERTU GRUPAS (IEG) IETEIKUMI Clean Sky Ieteikums || Atbildība Progress virzībā uz vides mērķiem || Saistīts ar CS1 un CS2: pašreizējais progress tiek ziņots attiecībā pret CS mērķiem. Grupa iesaka pārredzamāku izsekojamību starp ACARE mērķiem un konkrētiem Clean Sky ieguldījumiem. || Valde, KU Grupa mudina partnerus un projektu vadītājus nodrošināt vairāk skaidrības un konsekvences iesniegtajos skaitļos, kā arī par pieņēmumiem, kas izmantoti vides mērķu novērtēšanā saistībā ar ACARE mērķiem. || Valde, KU, nākotnes PPP Koordinēšana ar FP7, SESAR un valstu programmām || Tiek ieteikts padziļināt pašreizējās attiecības ar SESAR un ACARE darba grupas līmenī, lai sasniegtu labāku sapratni kopuzņēmumos par aviosabiedrībām, ANSP un citām ieinteresēto personu aprindām. || Grupa uzskata, ka informācijas apmaiņa starp KU un valstu pārstāvju grupu (NSRG) ir ļoti svarīga, un iesaka NSRG arī turpmāk saglabāt savu būtisko uzdevumu – nodrošināt valstu programmu saskaņotību ar Clean Sky. || Valde, KU, nākotnes PPP Dalības veicināšanas rezultativitāte || Grupa atzinīgi vērtē to, ka Clean Sky neizvirza konsorciju par nosacījumu dalībai uzaicinājumos iesniegt priekšlikumus, ka var pieteikties atsevišķas vienības un ka arī MVU vidū ir daudz atsevišķu saņēmēju. Grupa tomēr iesaka padarīt redzamākus MVU un jauno dalībnieku augstos dalības rādītājus (skatīt arī 3.5. sadaļu “Komunikācijas efektivitāte”). || KU Integrētu tehnoloģiju demonstratoru (ITD) un tehnoloģiju novērtētāja (TE) stratēģiju efektivitāte || Grupa atzīst, ka tehnoloģijas gatavības līmeņa jeb TRL jēdziens ir noprecizēts, un iesaka KU CS izplatīt rezultātus visā pētniecības un attīstības kopienā. || KU Saistīts ar CS1 un CS2: apmeklējumi apliecināja ļoti labu sadarbību starp pētniecības un izstrādes darbībām un lidojumu testu sagatavošanas darbu. Tika veiktas detalizētas pārbaudes, kurās piedalījās multidisciplināras komandas ar lidojumu testēšanas jomā pieredzējušu personālu. Pamatojoties uz laba “zaļo” reģionālo lidaparātu (GRA) lidojumu testa sagatavošanas piemēru, grupa iesaka integrētajiem tehnoloģiju demonstratoriem pielikt lielākas pūles paraugprakses paziņošanā un izplatīšanā un mudina tos no citu ITD veiksmīgiem gadījumiem gūt noderīgu pieredzi savām darbībām nākotnē. || KU, nākotnes PPP Savstarpējā papildināmība ar citām darbībām pamatprogrammā “Apvārsnis 2020” || CS2 ir piemērots satvars, kurā īstenot un vadīt nozares virzītus projektus. Ir svarīgi veltīt nozīmīgu budžeta daļu šādiem projektiem, lai tehnoloģijas ar attīstības līmeni TRL3 pilnveidotos līdz TRL4 vai vislabākajā gadījumā TRL5, bez a priori mērķa ieguldīt lidojumam derīgā pilna mēroga demonstrācijas platformā. || Valde, KU, EK, nākotnes PPP Ir svarīgi, ka šāda veida nozares virzītus projektus vada tieši KU bez augstāka līmeņa TRL lielo projektu iejaukšanās. || Valde, KU, EK, nākotnes PPP Šiem projektiem jāizmanto tehnoloģiju novērtētājs, lai dotu ieguldījumu novērtēšanas posmā un novērtētu ietekmi uz vidi un efektivitāti projektu beigās. || Valde, KU, EK, nākotnes PPP CS tiesiskā regulējuma un pārvaldības piemērotība || Grupa iesaka saglabāt un stiprināt Zinātniskās un tehnoloģiskās konsultatīvās padomes (STAB) lomu, piemēram, sagatavojot stratēģisko pētniecības un inovācijas programmu (SRIA) turpmākos atjauninājumus. Tās ieguldījumu – arī attiecībā uz CS2 – uzskata par nozīmīgu, un tiek ieteikts nodrošināt augsti kvalificētu personu iesaisti, kā tas ir Clean Sky gadījumā. || Valde, KU, nākotnes PPP Neatkarīgi no padomdevēju struktūru vērtīgās dalības vairāk un proaktīvāk iesaistīties var arī STAB un NSRG. CS KU ir jācenšas maksimāli palielināt savu padomdevēju struktūru potenciālu, lai gūtu atbalstu atlikušajiem uzaicinājumiem un citām darbībām visos līmeņos. || Valde, KU KU iekšējo noteikumu un finansējuma piemērotība || Grupa uzsver, ka KU Clean Sky arī palīdz sasniegt plānus, par ko kopīgi vienojušās visas ieinteresētās personas, un uzskata daudzgadu pieeju par veiksmīgu, un iesaka turpināt to nākotnē. || Valde, KU, nākotnes PPP Grupa diemžēl konstatē, ka attiecībā uz sarunām par daudzgadu dotāciju līgumu biedriem (GAM) joprojām ir vajadzīgs lielāks elastīgums GAM vadībā. Kopumā grupa iesaka piešķirt izpilddirektoram lielāku rīcības brīvību vadības jautājumos un uzskata, ka GAM budžeta pārvietojumi ir jāierosina, jāapspriež un jāīsteno izpilddirektoram. Šis solis palīdzētu paātrināt vajadzīgo lēmumu īstenošanu, jo vairs nebūtu jāiesaista valde. || Valde, KU, EK, nākotnes PPP Grupa zina, ka ir izdoti ieteikumi par stratēģiskās plānošanas pabeigtību un sinhronizēšanu ("Clean Sky" izvēršanas plāns jeb CSDP) un par saskaņošanu ar ikgadējo plānošanu (AIP) un GAM ikgadējiem grozījumiem. Šajā kontekstā Iekšējais revīzijas dienests (IAS) ir izvirzījis atsevišķu konstatējumu par turpmākām tematu izmaiņām salīdzinājumā ar apstiprināto AIP. Grupa atbalsta plānus deleģēt vairākus valdes lēmumus un funkcijas izpilddirektoram šādu izmaiņu apstiprināšanai, lai nodrošinātu vajadzīgo elastīgumu KU pielāgot tematu sarakstu faktiskajām vajadzībām gada laikā. || Valde, KU, EK, nākotnes PPP Saistīts ar CS1 un CS2: grupa uzskata, ka pašreizējās iespējas pārdalīt budžetu starp ITD (jo pārvietojums starp ITD notika 2012. gadā) ir noderīgs sākotnējs solis, lai nodrošinātu zināmu budžeta elastīgumu. Grupa ar nožēlu secina, ka joprojām nav neparedzēto izdevumu budžeta, kas ļautu nodrošināt transversālu elastīgumu. Tāpēc grupa iesaka valdei apsvērt 5–10 % neparedzēto izdevumu budžeta ieviešanu. || Valde, KU, EK, nākotnes PPP Grupa uzskata, ka ieguldījuma natūrā pārbaude joprojām ir darbietilpīgs un laikietilpīgs pasākums gan vadīšanas, gan apspriešanas ziņā un ka pašreizējā procedūra nav efektīva. Tāpēc grupa iesaka pasākumus procedūras vienkāršošanai. || Valde, KU, EK KU izpildgrupas organizācijas un procedūru, tostarp veiktās uzraudzības, efektivitāte || Lai gan izpildbirojs ir panācis ievērojamu progresu procesu paātrināšanā un operatīvās efektivitātes sasniegšanā, grupa iesaka veikt dažas turpmākas korekcijas efektivitātes uzlabošanai. Tagad, kad KU Clean Sky ir sekmīgi iedibināts, ir jākoriģē prasmju līdzsvars starp vispārīgo administrāciju un projektu vadību izpildbirojā. || Valde, KU, EK Grupa uzskata, ka KU tehnisko darbinieku skaits ir nepietiekams, un iesaka valdei pārskatīt prasības pēc personāla, lai nodrošinātu, ka izpildgrupa var pilnībā veikt savas koordinēšanas un uzraudzības funkcijas. Vienlaikus grupa iesaka pārskatīt potenciālos pakalpojumus, kuri jādala ar citiem KU, un administratīvos pakalpojumus, kuru izpildei varētu izmantot ārpakalpojumus. || Valde, KU, EK Clean Sky izpildbirojam jāmeklē turpmāki veidi, kā samazināt birokrātiju un nodrošināt, lai tam būtu optimāla organizatoriskā struktūra turpmāk veicamajiem uzdevumiem. || KU Lai gan dalības rādītāji un sekmīgo pieteikumu rādītāji liecina, ka KU veikums programmas administrēšanā, projektu vadīšanā un programmu izstrādē un īstenošanā ir atbilstošs un spējīgs, grupa norāda, ka “laiks līdz dotācijas piešķiršanai” joprojām ir diezgan ilgs (240 dienas no uzaicinājuma publicēšanas līdz GAP; vidēji 360 dienas dotācijām, kas parakstītas 2012. gadā), un iesaka samazināt šo termiņu. || KU Grupa atzīst pieņemtās 16 iekšējo kontroles standartu sistēmas vērtību un uzskata to par stingru sistēmu efektīvai un rezultatīvai vadībai. Grupa atzinīgi vērtē to, ka ir veikta apmierinoša stratēģiskās un ikgadējās plānošanas saskaņošana, un iesaka to īstenot sistemātiski. || KU Grupa atbalsta KU nodomu (saskaņā ar valdes sanāksmi 2013. gada 22. martā) sākt tematu vadītāju mācības un apstiprina centienus pastiprināt projektu amatpersonu un administrācijas darba grupas uzraudzību, lai nodrošinātu kavējumu un projektu izpildes problēmu iespējami drīzāku risināšanu. Tie ir svarīgi pasākumi, lai novērstu kavējumus, kuri pašlaik mazina vispārējo efektivitāti. || KU Grupa atzinīgi vērtē to, ka novērtēšanas periodā ir īstenotas KU CS saņēmēju finanšu pārskatu ex post revīzijas, un iesaka turpināt iesāktos centienus samazināt kļūdas īpatsvaru. Grupa atzinīgi vērtē to, ka KU ir pielicis pūles ex ante validācijas procesa uzlabošanā un ir sniedzis saviem saņēmējiem norādījumus par izmaksu attiecināmību saistībā ar Clean Sky projektiem. || KU ITD organizāciju un procedūru efektivitāte || Grupa atzinīgi vērtē to, ka uzraudzības un kontroles rīki ir pilnveidoti un īstenoti, un iesaka saskaņot progresa darbības ziņojumus un tehniskā novērtējuma ziņojumus visos ITD. Jo īpaši progresa ziņojumos ir jānorāda sasniegtais progress attiecībā pret plānoto progresu un sasniegtie rezultāti attiecībā pret plānotajiem rezultātiem. Grupa iesaka tehniskā novērtējuma ziņojumos ievērot EK standartu. Šis standarts ir noderīgs tajā ziņā, ka var sistemātiskā veidā novērtēt tehniskos un vadības aspektus. || KU Komunikācijas efektivitāte || Sadarbība un apmaiņa starp ITD joprojām šķiet nepietiekama, un tā būtu jāpastiprina. Visos ITD izveidotie modeļi un rīki būtu jāizanalizē, ņemot vērā iespējamo papildināmību. TE saskarne ar citiem ITD rūpīgi jāapsver, lai nodrošinātu savlaicīgus rezultātus. || Valde, KU Saistīts ar CS1 un CS2: grupa uzskata, ka komunikāciju ITD starpā var uzlabot, lielākā mērā izmantojot TE kā atgriezeniskās saites sniegšanas rīku un kā platformu efektivitātes apspriešanai tehniskajos jautājumos. Ciešākas attiecības ar ACARE un SESAR darba grupām arī varētu uzlabot šo komunikācijas procesu. KU komandai ir jābūt vairāk iesaistītai šajā procesā, un šim uzdevumam ir jāpiešķir papildu resursi. || Valde, KU, EK, nākotnes PPP Grupa uzskata, ka Clean Sky komunikācijas mērķu galvenajam aspektam būtu jābūt CS prestiža paaugstināšanai. Grupa apstiprina iepriekšējā starpposma novērtējuma ieteikumus un vēlreiz uzsver, ka CS ir jāuzlabo sava redzamība ieinteresētās auditorijas vidū. || KU Grupa atzinīgi vērtē izpildbiroja centienus publikācijās paziņot uzaicinājumu tematus un izplatīt informāciju par Clean Sky ierosmēm. Tomēr grupa juta, ka, tā kā ir arvien vairāk izdevušos projektu, tie varētu veidot pamatu intensīvākai izplatīšanai, kas orientēta uz plašāku ieinteresēto personu loku, tostarp politikas veidotājiem dalībvalstīs. || KU Tīmekļa vietnē ievietotā tehniskā informācija būtu jāuzlabo, nodrošinot aktīvāku ITD iesaisti un ieguldījumu. Turklāt grupa uzskata, ka būtu jāatrod piemērota forma TE darbību publiskošanai un novērtēšanai. || KU Grupa iesaka CS komunikācijas stratēģijā vairāk mērķtiecīgu pūļu veltīt tam, lai plašāku sociālekonomisko ietekmi un ietekmi uz vidi paziņotu ne tikai aeronautikas nozares ieinteresētajām personām, bet arī politikas veidotājiem un lēmumu pieņēmējiem Eiropas un valstu līmenī. Šajās ierosmēs ir jāiesaista NSRG un STAB. || Valde, KU Grupa atzinīgi novērtē Clean Sky panākumus uzņēmumu intereses piesaistē, kas krietni pārsniedz vidējos rādītājus, kādi ir nozares struktūru dalībai FP7 sadarbības projektos. Grupa tomēr norāda, ka, lai gan MVU dalības rādītāji ir ārkārtīgi augsti, Clean Sky joprojām tiek uztverta kā “liela nozare un liela tehnoloģija”, un tāpēc iesaka MVU veiksmes stāstus publiskot tīmekļa vietnē un speciālās publikācijās. || KU Darbību kvalitāte || Grupa atzīst pievienoto vērtību, kas piemīt tehniskajiem apmeklējumiem un tehniskajām prezentācijas sanāksmēm, kas sniedz labāku ieskatu un ļauj veikt dziļāku analīzi mērķa novērtēšanas labā. Grupa uzskata to par būtisku instrumentu tehnisko sasniegumu kvalitātes novērtēšanā un iesaka padarīt apmeklējumus uz vietas par neatņemamu pārskatīšanas procesa sastāvdaļu. || KU Uzaicinājumu iesniegt priekšlikumus kvalitāte || Ja kādam konkrētam ITD ir liels priekšlikumu skaits, grupa iesaka elastīgi sadalīt pienākumus, lai optimizētu saistīto darba slodzi KU ietvaros. || Valde, KU, nākotnes PPP Tiek ierosināts iekļaut tematos iespēju iesniegt novatoriskāku pieeju, kas dod tos pašus rezultātus, kādus tematā aprakstītā pieeja. || KU, nākotnes PPP Tiek ieteikts tehniskajos ITD pārskatos iekļaut sistemātisku pārskatu par uzaicinājumiem iesniegt priekšlikumus (CfP), lai uzraudzītu CfP un veicinātu to kvalitāti. Tas izveidotu skaidru saikni starp CfP tematu un ITD mērķiem, tādējādi uzlabojot tehnisko darbību fokusēšanu. || KU, EK, nākotnes PPP Grupa norāda, ka dažos gadījumos nepiemērota apakšuzņēmēju izvēle ir izraisījusi sliktus rezultātus projektam, ar kuru tie saistīti. Tāpēc grupa iesaka KU izpētīt iespējamos veidus, kā uzlabot apakšuzņēmēju atlases procesu. || KU, nākotnes PPP Viedi fiksēto spārnu gaisa kuģi (SFWA) || Grupa iesaka ņemt vērā lidojumu testus pašā ITD sākumā. Tas ir jāatzīst par nepieciešamu pasākumu, kas nav pienācīgi ievērots projekta sākuma posmā, bet ir ļoti vajadzīgs, lai nodrošinātu projekta veiksmīgu iznākumu. || KU Lieliem ITD tiek ieteikts no paša projekta sākuma sistemātiski pieņemt rūpnieciska projekta vadīšanas metodiku. || KU Tiek ieteikts nodrošināt stingru saistību uzņemšanos no dalībnieku puses, atrast veidus, kā novērst intereses un mērķtiecības trūkumu no uzņēmumu–dalībnieku puses, un nodrošināt, ka visi pienācīgi piešķir resursus. || KU Grupa iesaka KU koncentrēt uzmanību uz nepietiekamas resursu piešķiršanas riska mazināšanu un uzticēt valdei pienākumu motivēt partnerus, kuri potenciāli var neizpildīt savas saistības. || KU "Lejupējai" pētniecībai, kas palīdz tehnoloģijām nokļūt TRL6 gatavības līmenī, ir jāsasniedz šādi posmi: veiktspējas gatavība, inženiergatavība, operatīvā gatavība (galvenā stiprība, stabilitāte u.c.), gatavība sākt ražošanu. Grupa uzskata, ka šis ieteikums ir piemērojams visiem lielajiem ITD. || KU, nākotnes PPP “Zaļie” rotorplāni (GRC) || Grupa mudina partnerus un projektu vadītājus nodrošināt vairāk skaidrības un konsekvences iesniegtajos skaitļos, kā arī par pieņēmumiem, kas izmantoti vides mērķu novērtēšanā saistībā ar ACARE mērķiem. || KU “Zaļās” ekspluatācijas sistēmas (SGO) || Grupa iesaka rūpīgi uzraudzīt un īstenot agrīnās brīdināšanas mehānismu kritiskām darbībām, kas ir SGO veiksmes faktori. || KU SGO ieguvumi tiek izteikti par katru lidojuma posmu. Tas apgrūtina daudzsološāko tehnoloģiju salīdzinājumu starp dažādiem ITD. Tāpēc grupa piekrīt tehniskajiem pārskatiem par SGO vides ieguvumu rādītāju pieskaņošanu citiem ITD. || KU, nākotnes PPP Atsevišķu iekārtu demonstrēšanas darbības ir paredzētas vienotā testēšanas platformā. Ir jāparedz rezerves plāni gadījumam, ja testēšanas platformā notiek kavējumi. || KU, nākotnes PPP Ilgtspējīgi un “zaļi” motori (SAGE) || Tiek stingri ieteikts izpētīt iespējas testēt ātrumkārbu (ar AVIO), lai samazinātu saistīto risku. || KU Jāprecizē nosacījumi, ar kādiem nākotnes ātrumkārbas izmēģinājumu stendam var piekļūt trešās personas. || KU SAGE 4 demonstratora plānošana un tehnoloģijas iezīmes ir jāprecizē un jāapstiprina. || KU Jebkurš priekšlikums Clean Sky termiņā veikt lidojuma ar liesu degmaisījumu testu ir jāprecizē laika grafika un finansēšanas ziņā. || KU Ekodizains (ED) || Tiek ieteikts pārliecināties, ka EDA ņem vērā pieredzi, kas gūta citās jomās, piemēram, autobūvē, un attīstības stadijā esošajā dekonstrukcijas ekosistēmā. || KU Ņemot vērā EDS saturu, tiek ieteikts nodrošināt konsekvenci un pārbaudīt, vai nav vakuuma vai pārklāšanās ar SGO un GRA/GRC ITD saistībā ar elektroenerģiju. Pastāv sinerģijas un potenciālas savstarpējas bagātināšanās iespējas. || KU Tehnoloģiju novērtētājs (TE) || Grupa nav apzinājusi skaidrus kvantificējamus mērķus dzīves cikla novērtējumam (LCA). Tiek ieteikts CS tagadnes un/vai nākotnes pētījumos skatīt metodes un rādītājus, lai novērtētu LCA ieguvumus. || KU Gaisa kuģu modeļos iekļautajiem izšķirtspējai, graudainībai un pieņēmumiem ir potenciāla ietekme uz to reprezentativitātes un precizitātes pārbaudi. Grupa iesaka, ka gaisa kuģu modeļiem jābūt pēc iespējas pārredzamākiem attiecībā pret zināmajiem standartiem. || KU, nākotnes PPP TE informācijas sistēmas ilgums ir jāpieskaņo TE novērtējumu ilgumam. Tas ir vajadzīgs, lai reģistrētu jaunākos novērtēšanas rezultātus un to ietekmi. || KU, nākotnes PPP Zema gatavības līmeņa tehnoloģijas ir iekļautas gaisa kuģu modeļos. Tomēr TE mērķis ir novērtēt pilnveidotāko un daudzsološāko tehnoloģiju ietekmi, un ir jāpanāk labāka orientācija uz TE mērķiem. || KU, nākotnes PPP Vispārīgi jautājumi || Programmas beigās Clean Sky ir daudz zemes un lidojumu demonstrējumu. Liela uzmanība jāpievērš programmas kritiskākajiem un veiksmes faktoriem. Tiek ieteikta rūpīga uzraudzība un pieejamo resursu prioritizēšana attiecībā pret atlikušo darbu un attiecībā pret tehnoloģijas vides ieguvumiem saistībā ar demonstrēšanu. || KU, nākotnes PPP CS galvenais mērķis ir paātrināt videi nekaitīgu tehnoloģiju ieviešanu un izstrādi nākamās paaudzes transportlīdzekļos. Kamēr ir svarīgi pārskatīt vispārējo vadības dokumentāciju un tehnisko darbību progresu, ir īpaši svarīgi pārbaudīt faktisko attīstību pie partneriem uz vietas. Grupa iesaka nākotnes novērtējumos iekļaut tehniskos apmeklējumus uz vietas. Reprezentatīva tehnisko apmeklējumu atlase nodrošina jaunus veidus, kā saprast attīstības gaitu un saskaņot tehniskos pierādījumus ar visos ITD gūto pieredzi. || Vadības evolūcija 2010.–2013. gadā || Grupa iesaka optimizēt CfP tvērumu virzībā uz ITD mērķiem un apstiprina CfP programmas vispārējo regulāro pārskatīšanu CS ietvaros, šajā posmā prioritizējot demonstrēšanas darbības. || KU, EK, nākotnes PPP Grupa bažījas par to, ka daudzas demonstrēšanas darbības ir novirzītas uz Clean Sky beigām, un iesaka nodrošināt pienācīgu resursu izmantošanu ITD ietvaros. || KU Zinātniskais un tehniskais salīdzinājums || Grupa iesaka pēc iespējas drīzāk iesaldēt mērķus un plānus un cieši uzraudzīt SFWA projektu tehnisko statusu, lai nodrošinātu, ka turpmāk nerodas kavējumi. Iespējams, ka ITD ir pārvarējis svarīgākos riskus, daži joprojām pastāv. || KU, nākotnes PPP Lai mazinātu iespējamību, ka ieplānotās demonstrēšanas programmas neizdodas sasniegt Clean Sky 1 termiņā, projektu vadītājiem ir jāpieliek nemitīgas pūles, lai uzsvērtu savai augstākajai vadībai Clean Sky kopuzņēmuma tehnisko, komerciālo un politisko nozīmi un nodrošinātu, ka ir pieejams un projektiem tiek atvēlēts atbilstošs resursu līmenis. || KU, nākotnes PPP Clean Sky projekta vadītājam ir pastāvīgi jāanalizē rezultāti, kas iegūti tematiskajos uzaicinājumos iesniegt priekšlikumus, un to potenciālie pielietojumi, lai apzinātu plašākas iespējas visā CS. || KU Ir vēl jāapsver Clean Sky programmas ieguvumu novērtēšana saistībā ar ieguldījumiem no citām attiecīgajām programmām, un kā ieguvumus var koplietot ar ieinteresētajām personām ārpus specializētā zinātnieku/tehnisko darbinieku loka. || KU, EK, nākotnes PPP Grupa uzskata, kad tad, kad ir jāpieņem lēmums turpināt/neturpināt SFWA/AI uz CROR demonstratora gaisa kuģa, var būt nepieciešams atkārtoti apsvērt un precizēt SAGE 1 nākotnes darbības Clean Sky termiņā. || KU FCH Ieteikums || Atbildība Programmas pārvaldība, izstrāde un vadība || Programmas pārvaldībai ir jānodrošina, ka lēmumu pieņemšanas process ir ātrāks, ka programmas un zināšanu vadībai tiek piešķirts vairāk resursu un ka privātā sektora saistības arī turpmāk ir salīdzināmas ar ES centieniem. Izpilddirektoram būtu jābūt ar lielākām izpildpilnvarām; administratīvās funkcijas ir jādala ar citiem KU un/vai jānodod atpakaļ Komisijas dienestiem; Komisijai būtu jāvienojas par mehānismu, kurš pierādītu, ka nozare pieņem “elastīgus” mērķus attiecībā uz savu pētniecību un agrīnas ieviešanas izdevumiem. Pamatprogrammas “Apvārsnis 2020” ietvaros ir jāievieš līgumā noteikti mērķi nepārtraukti samazināt laiku līdz dotācijas piešķiršanai. || EK, valde Pētniecības stratēģijai FCH KU turpināšanai pamatprogrammā “Apvārsnis 2020” ir precīzāk jākoncentrējas uz trim galvenajiem principiem: saskaņotība ar ES politikas virzieniem; jomas, kurās Eiropa ir vadībā vai kurās tā var sasniegt līdera pozīcijas; pielāgošanās mainīgajām nozares vajadzībām. || Valde, padomdevējas struktūras Elektroenerģijas uzkrāšanai un rentablai galalietošanai kopā ar ūdeņraža ražošanu no atjaunojamiem avotiem ir jābūt enerģētikas pīlāra prioritātēm; būs jāpiesaista papildu dalībnieki (piemēram, tīkla operatori). Ir maksimāli jāpalielina sinerģija un mijiedarbība ar citām programmām visā vērtības ķēdē (piemēram, “Progresīvi materiāli” un “Progresīvā ražošana un apstrāde”), “zaļie” transportlīdzekļi, SET-Plan EIIs (piemēram, viedie elektrotīkli). Sešiem līdz desmit procentiem FCH KU budžeta jābūt rezervētiem pētniecībai, kas ir orientēta uz jauniem atklājumiem. || Valde, Programmas birojs Spēja pielāgoties izmaiņām ir jāstiprina. Programmas rezultāti ir efektīvāk jāiestrādā ikgadējā īstenošanas plānošanā (AIP) un daudzgadu īstenošanas plānošanā (MAIP). Vienlaikus saglabājot ieinteresēto personu uzticību ilgtermiņa redzējumam, ir jāmēģina panākt nozares interešu ciešāku integrāciju ar citu ieinteresēto personu interesēm, izmantojot kopīgus seminārus ar pētniekiem, padomdevējām struktūrām un reprezentatīvām reģionālajām organizācijām. || Programmas birojs, nozares grupa (IG) Ir nepieciešams vairāk izcelt noteiktas pētniecības jomas: FCH KU attiecībā uz noteikumiem, kodeksiem un standartiem ir jāizstrādā tāda stratēģija, kura iekļautu starptautisko dimensiju visos FCH uzņēmumos, par kuru vienotos visi (nozares grupa, pētniecības grupa, valstu pārstāvju grupa, Komisija) un kura izmantotu Kopīgā pētniecības centra (JRC) resursus. || Programmas birojs, valde Ir jāturpina stiprināt MVU dalību, izmantojot finanšu garantiju shēmu kā pamatprogrammā un saikni starp pētniecības projektiem un riska kapitāla finansējumu no RSFF, lai radītu jaunus un novatoriskus Eiropas uzņēmumus. || EK Tehnoloģiju uzraudzība un politikas atbalsts || KU ir jāīsteno stingra tehnoloģiju uzraudzības procedūra, kas pielāgota projekta, programmas un politikas līmeņiem. Rezultāti ir jāizmanto, lai pielāgotu pētniecības programmas, un tie jādara pieejami SET plānam un politikas atbalstam. || Programmas birojs Ir būtiski nodrošināt daudz plašāku rezultātu atklāšanu un izplatīšanu. Ir jānosaka par pienākumu nākotnes priekšlikumos iekļaut publicējamo KPI sarakstu, un vērtēšanas procesā jāpiemēro sods, ja atklāšanas līmenis iz zems. Pašlaik notiekošajos projektos ir jāmudina atklāt post hoc dažus no projektu rezultātiem. FCH KU ir jāievieš šim nolūkam t.s. “tīras telpas”. || Programmas birojs Politikas ĢD Komisijā ir jānodrošina lielāka publiskās politikas skaidrība un redzamība attiecībā uz darbībām, kas saistītas ar FCH (piemēram, nulles emisijas transportlīdzekļi, enerģijas uzkrāšana). Procedūrām zinātnisko pierādījumu iekļaušanai transporta un enerģētikas politikā ir jābūt pārredzamām, iedarbīgām un konsekventām visās nozarēs. || EK, Programmas birojs Iesaistīšanās ar dalībvalstīm un reģioniem || Dalībvalstu iesaistīšanās programmā ir jāpastiprina. SRG pilnvaras ir jāpaplašina, lai tās attiektos uz stratēģiskām funkcijām, piemēram, lai tai būtu proaktīva nozīme lielmēroga demonstrēšanas un izvēršanas projektu izvēlē un izstrādē un lai tā piedalītos tehnoloģiju uzraudzībā; ir jāuzlabo informācijas plūsma starp SRG un Programmas biroju; biedriem ir jābūt skaidrāk saistītiem ar valsts pētniecības un/vai rūpniecības politiku; ir jāizpēta novatoriski risinājumi dalībvalstu līdzfinansējumam (piemēram, ERA-NET darbības vai uz nosacījumiem balstīta līdzfinansēšana uzaicinājumos iesniegt priekšlikumus). || EK, valde, Valstu pārstāvju grupa, Programmas birojs Attiecības ar reģionālajām un vietējām iestādēm ir būtiskas izvēršanai. Attiecības ar organizācijām, piemēram, HyER, ir svarīgas transporta nozarei un ir jāizmanto labāk. Līdzīgas attiecības ir jāizveido uzkrāšanas un citu infrastruktūras aspektu jomā. || Programmas birojs Nākotnes izvēršanas un jaudas palielināšanas projektu finansēšana ir svarīga un prasīs jaunus finansēšanas nosacījumus. Komisijai būtu jāizpēta, vai attiecībā uz ūdeņraža infrastruktūru var saņemt finansējumu saskaņā ar struktūrfondu jauno valsts stratēģisko ietvardokumentu. FCH KU ir jābūt gatavam atvieglot attīstītāju darbu, dodot padomu par finansēšanas iespējām, kas pieejamas no ES iestādēm, tostarp EIB, struktūrfondiem un TEN-T aizdevumiem un dotācijām; būtu jāapsver arī uzaicinājumi sagatavot finansējamus projektus. || EK, dalībvalstis, Programmas birojs, valde Paziņošana un izplatīšana || FCH KU ir jācenšas kļūt par autoritatīvāko zināšanu avotu Eiropā attiecībā uz FCH. FCH KU redzamība ir stipri jāuzlabo, un ir jāpilnveido tīmekļa vietne, lai tā atspoguļotu šo mērķi. Normas, kas regulē programmas informācijas sniegšanu dažādām ieinteresētajām personām (Zinātniskajai komitejai, SRG, Komisijas dienestiem), ir jāpārskata, lai noteiktu, vai KU atbilstīgi šo normu interpretācijai var izplatīt vairāk. Ja tas nav iespējams, tad normas ir jāgroza, lai panāktu atbilstību pamatprogrammai “Apvārsnis 2020”. || Programmas birojs FCH KU ir jāatbalsta ieinteresēto personu – arī to, kas nav tiešajā FCH kopienā – iesaistīšanās, izglītošana un apmācība un jāiesaista šajā procesā SRG. || Programmas birojs, valde IMI Ieteikums || Atbildība Komunikācijas stratēģija || IMI ir jāpabeidz un jāīsteno skaidri formulēta komunikācijas stratēģija ar skaidriem un izmērāmiem mērķiem, kas vērsta gan uz galvenajām ieinteresētajām personām, gan uz plašāku sabiedrību. || Valde, KU Ieinteresēto personu attiecības un veiktspējas pamatrādītāji || Līdz ar pašreizējiem KPI ir jāizstrādā un jāmēra apkopotie KPI, lai kvantitatīvi pierādītu IMI ietekmi un sociālekonomiskos ieguvumus. || Izpildbirojs, KU IMI ir jāpieliek papildu pūles, lai palielinātu plašāka nozares ieinteresēto personu loka iesaistīšanos. || Izpildbirojs, KU IMI2 ir jāiesaista nozares dalībnieki no citām ar veselības aprūpi saistītām nozarēm. || Valde, Valstu pārstāvju grupa, KU Organizācija un efektivitāte || IMI izpildbirojam ir jāmeklē turpmāki veidi, kā mazināt birokrātiju, un jānodrošina, ka tam ir optimāla organizatoriska struktūra turpmāk veicamajiem uzdevumiem. || Izpildbirojs, KU IMI ir jācenšas maksimāli palielināt savu padomdevēju struktūru potenciālu, lai gūtu atbalstu atlikušajiem uzaicinājumiem un citām darbībām visos līmeņos. || Izpildbirojs, KU IMI ir jāplāno un jāizstrādā jauni un elastīgāki finansēšanas mehānismi, lai attiecīgā gadījumā nodrošinātu pašreizējo un nākotnes projektu ilgtspēju. || Izpildbirojs, KU Komisijai ir jānodrošina, ka IMI2 ir pārredzams un ir palielinājis elastīgumu pārvaldības ziņā. || Valde, EK, KU Datu pieejamība || Bāzlīnijas dati ir jāiegūst paralēli IMI2 sākšanai, lai varētu labāk veikt salīdzinošo analīzi un novērtēt IMI2 veiktspēju. || KU II PIELIKUMS. SVID analīze CS STIPRĀS PUSES · PPP pamatprincips aeronautikas pētniecībā ir veiksmīgi sevi apliecinājis. KU CS ir centrāls elements Eiropas aeronautikas jomā un ir atzīts par pasaules vadošo PPP aeronautikā. · Atšķirīgs sadarbības modelis, lai risinātu ar aeronautikas problēmjautājumus, kuros nav konkurences. · Balstās uz FP6 un FP7 rezultātiem, katalizators privātā sektora ieguldījumiem Eiropas aeronautikas pētniecībā un izstrādē · Vērtīgs ieguldījums ACARE mērķu sasniegšanā. TE ir novatoriska pieeja, lai sistemātiskā veidā novērtētu vides ieguvumus. TRL novērtējumu varētu pieņemt citās jomās pamatprogrammā “Apvārsnis 2020”. · KU CS kā derīgs instruments, lai panāktu vienošanos par stratēģisko pētniecības darba programmu un (potenciāli) efektīvu pētniecības budžeta izlietojumu. · Augsta zinātnisko rezultātu kvalitāte un plašs nozares, MVU un akadēmisko aprindu tīkls. · Augsti MVU dalības un iesaistīšanās rādītāji. Lieliska resursu un kompetences mobilizācija un apvienošana, lai risinātu sarežģītākās aeronautikas problēmas visā pētniecības un izstrādes ciklā. · Mobilizēti resursi, ko pastiprina sinerģija starp plašu ieinteresēto personu loku. · Efektīva pārvaldības struktūra un proaktīva padomdevēju struktūru (NSRG un STAB) dalība. · Augsta procesu un metodikas kvalitāte. · Redzamības gūšana, izplatot rezultātus zinātniskajās publikācijās un konferencēs, demonstrācijas lidojumos un izstādēs. || VĀJĀS PUSES · Veiktspējas pamatrādītāji un tehnoloģiju novērtētājs nav pietiekami pilnveidoti, lai pierādītu plašāku ietekmi uz vidi un sociālekonomisko ietekmi. · Nepietiekams līdzsvars starp CS izpildbiroja zinātniskajiem un administratīvajiem uzdevumiem: -apgrūtinošas administratīvās normas, noteikumi un kontroles un -nepietiekami tehniskie resursi (KU līmenī), lai risinātu transversālus jautājumus. · Zems elastīgums, jo īpaši par budžeta jautājumiem; neparedzētu izdevumu budžeta neesība. · Neatbilstoša dažu ITD kvalitāte un rezultativitāte. · ITD aktīvi neizmanto no tehnoloģiju novērtētāja iegūtās atsauksmes. · Nepietiekams resursu piešķīrums no uzņēmumiem dažos ITD. · Skaidru prioritāšu trūkums, piešķirot resursus projektiem dažos ITD. · Joprojām nepietiekama komunikācija starp ITD. · Ierobežota koordinācija ar valstu/starptautiskajām ierosmēm, kas potenciāli var izraisīt resursu neefektīvu izlietojumu. IESPĒJAS · CS potenciāls būt par platformu kopīga Eiropas redzējuma izveidei attiecībā uz aeronautikas pētniecību, kas ir orientēta uz vidi. · Jaunu finansēšanas modeļu izstrāde. · Paziņot plašāku sociālekonomisko ietekmi un ietekmi uz vidi personām ārpus aeronautikas ieinteresēto personu loka. · Izpētīt sinerģiju un potenciālo savstarpējo bagātināšanos ar citām rūpniecības nozarēm. · Labvēlīgas vides izveide 2. līmenim, piemēram, projekti nākamās ES pētniecības programmas satvarā. || DRAUDI · Negatīva uztvere galvenajās ieinteresēto personu grupās. · Prioritātes trūkums, galvenajiem dalībniekiem (biedriem) sadalot pamata resursus, kas izraisa nebeidzamas problēmas: noteikto uzdevumu maiņa, grafika maiņa utt. · Trūkst svarīgu izmaiņu aeronautikas tirgus vajadzībās. · Izmaiņas Eiropas nozares struktūrā, proti, jaunas īpašumtiesības vai kopuzņēmumi. FCH STIPRĀS PUSES · PPP pamatprincips FCH pētniecībā ir veiksmīgi sevi apliecinājis. · FCH KU ir izveidojies kā centrāls elements Eiropas FCH jomā. · Ir pierādījies, ka FCH KU ir noderīgs instruments, lai panāktu vienošanos par stratēģisko pētniecības darba programmu un potenciāli efektīvu pētniecības budžeta izlietojumu. · Ir izveidotas spēcīgas kopienas nozares grupā un pētniecības grupā. · Tiek nodrošināta nepārtraukta nozares vadīta attīstība virzībā uz ilgāka termiņa mērķiem, izmantojot dažādos ekonomikas ciklus. · Iespaidīga resursu un kompetences mobilizācija un apvienošana. · Autobūves nozares pielietojumu jomā ir sasniegta kritiskā masa. · Stabils budžets ilgtermiņa attīstībai, kas interesē privāto sektoru. · Plaša ieinteresēto personu līdzdalība, jo īpaši nozares iesaistīšanās un pētniecības grupas sadarbība. · Pārvaldība ir ieviesta un darbojas. · Projekta koordinatori pozitīvi uztver projekta vadību. || VĀJĀS PUSES · Apgrūtinošas administratīvās normas, noteikumi un kontroles. · Nepietiekami optimāls resursu izlietojums un neatbilstošs zinātnisko un administratīvo darbinieku līdzsvars. · Projekta finansēšanas likmes ir mazākas par FP likmēm un ir neparedzamas. · Nav garantiju fonda, no kura piešķirt līdzekļus tiem MVU, kam ir vājš finansiālais stāvoklis. · Nav konsekventas pieejas attiecībā uz stacionāriem pielietojumiem un agrīnajiem tirgiem. · Trūkst koordinācijas ar valsts programmām; nevienmērīga dalībvalstu iesaistīšanās un saistību uzņemšanās attiecībā pret FCH KU. · Nepietiekama pielāgošanās spēja, lai atjauninātu aktualitāti zaudējušus mērķus. · Neliela apmaiņa starp FCH KU un FP pētniecības pamatprogrammu. · Nepietiekamas mērķtiecīgi orientētas komunikācijas un izplatīšanas stratēģijas un centieni, maza redzamība. · Nepietiekama uzraudzība un zināšanu vadība projekta, programmas un politikas līmenī. · Darbs starpnozaru darbību jomā nav labi pavirzījies uz priekšu. IESPĒJAS · Dot ieguldījumu enerģētikas, transporta un klimata pārmaiņu politikā apzināto ES sabiedrības problēmu risināšanā. · Izveidot Eiropas vadību attīstības stadijā esošā jomā ar lielu potenciālu. · Izveidot reālu saskaņotību starp reģionālām, valstu un Eiropas ierosmēm. · Palielināt redzamību, kas piesaistītu jaunpienācējus un politisko atbalstu. · Veicināt paraugpraksi un padziļināt izpratni par tehnoloģijām sabiedrībai un politikas veidotājiem visā Eiropā. · Kopīga redzējuma izveide un paziņošana dalībniekiem un finansējuma saņēmējiem. · Stimulēt koordinētu plaša mēroga izvēršanu un FCH tehnoloģijas jaudas attīstīšanu. · Ar akumulatorā uzkrāto elektrisko enerģiju darbināmo transportlīdzekļu (BEV) ierobežojumi varētu novirzīt nozari un politisko interesi uz ūdeņraža degvielas elementu elektriskiem transportlīdzekļiem (FCEV). · Lielu atjaunojamās elektroenerģijas apjomu integrēšana, izmantojot ūdeņradi par enerģijas uzglabāšanas līdzekli. · Mijiedarbība ar citām nozarēm var radīt jaunu sākumu uzņēmējdarbībai, tostarp MVU. · Sinerģija un mijiedarbība ar citām programmām visā vērtības ķēdē. || DRAUDI · Zemas enerģijas cenas un neatbilstoši politikas pasākumi. · Uzsvara novirzīšana uz ES klimata, enerģētikas un konkurētspējas politikas mērķiem. · Neizdošanās piesaistīt vajadzīgos ieguldījumus piegādātāju un infrastruktūras nozarei. · Neatrisināti tehniskie šķēršļi, jo īpaši attiecībā uz veiktspēju un izmaksām. · ES konkurētspējas trūkums vai atpalikšana salīdzinājumā ar Āziju un Ziemeļameriku tuvākajā nākotnē. · Eksporta tirgu (piemēram, Āzijas) atvērtības trūkums. · Neizdošanās nodrošināt būtiskus stimulus ieviešanai tirgū. · Nepietiekams politiskais/politikas atbalsts FCH. · Zema sabiedrības – proti, galapatērētāju – uzticēšanās sakarā ar nespēju izskaidrot ieguvumus sabiedrībai un/vai negadījumiem. · Ilgstošs ekonomikas attīstības tempa/finanšu kritums var izraisīt to, ka publiskais un/vai privātais sektors zaudē interesi. · Konkurējošu tehnoloģiju atklāšana. · Nekoordinēti un izolēti demonstrējumi ES, dalībvalstu un reģionālajā mērogā, neapsverot ražojuma izstrādi, piemērotību pārdošanai un jaudas attīstību komerciāla ražojuma ražošanai. IMI STIPRĀS PUSES · Atzīta par pasaules vadošo PPP veselības aprūpē, jo īpaši ASV. · Unikāls sadarbības modelis, lai risinātu tādas neizpildītās vajadzības medicīnas jomā, kurās nav konkurences (reaģē uz tirgus nespēju). · Katalizators privātā sektora ieguldījumiem Eiropas biofarmācijas pētniecībā un izstrādē. · Augsta zinātnisko rezultātu kvalitāte un dinamiski akadēmisko aprindu, MVU un nozares tīkli. · Paaugstināts uzticības līmenis daudzu būtisko ieinteresēto personu grupu, tostarp regulatoru, vidū. · Kompetences kritiskā masa, lai risinātu sarežģītākās veselības aprūpes vajadzību problēmas visā pētniecības un izstrādes ciklā. · Mobilizēti resursi, ko stiprina sinerģija ar plašu ieinteresēto personu loku. · Nozares virzīta ierosme ar spēcīgu atbalstu no EFPIA uzņēmumu vadītāju puses un orientāciju uz taustāmiem rezultātiem. || VĀJĀS PUSES · Skaidras, mērķtiecīgi orientētas komunikācijas stratēģijas trūkums; maza redzamība. · Veiktspējas pamatrādītāji nav pietiekami pilnveidoti, lai pierādītu plašāku sociālekonomisko ietekmi. · Nepietiekami stimuli MVU un uzņēmumu, kas nav EFPIA biedri, dalībai. · Procesi un noteikumi joprojām ir pārāk birokrātiski. · Padomdevējas struktūras savā darbībā neizmanto pilnu potenciālu. · Ieinteresētības trūkums no dalībvalstu puses, kā rezultātā nav saskaņotības ar dalībvalstu politikas virzieniem un stratēģijām. · Neatbilstošs līdzsvars starp zinātniskajiem un administratīvajiem uzdevumiem IMI izpildbirojā, kas liecina, ka ir vajadzīgas jaunas prasmes. · Nav iesaistīti visi EFPIA uzņēmumi. · Projektu ilgtspējas plānošanas trūkums. IESPĒJAS · Koncentrēt arvien lielāku uzmanību uz veselības problēmām, ar kurām saskaras novecojoša sabiedrība, ar lielu sociālekonomisko ietekmi. · Izmantot IMI un mācīties no IMI kā no sevi pierādījuša modeļa ieinteresēto personu, piemēram, pacientu, regulatoru, līdzdalības veicināšanai. · Maksimāli palielināt IMI kā kopīga redzējuma izveides platformas, piemēram, veselības aprūpes politikas jomā, potenciālu. · Paplašināt tvērumu un piesaistīt trešo valstu ieguldījumu biomedicīniskās pētniecības un izstrādes vajadzībām. · Izmantot citas potenciālas finansēšanas iespējas, piemēram, ar riska kapitāla un/vai EIB aizdevumu starpniecību. · Arvien pilnveidot biofarmācijas pētniecības un izstrādes vidi, novēršot trūkumus vai uzlabojot procesus, piemēram, klīniskajiem izmēģinājumiem. · Izpētīt potenciālu iesaistīt citas nozares un ieinteresētās personas, piemēram, maksātājus, veselības aprūpes tehnoloģiju novērtētājus (HTA). · Izstrādāt jaunus finansēšanas modeļus, lai izpētītu rezultātus un palielinātu ilgtspēju. || DRAUDI · IMI politiskā atbalsta samazinājums. · Izjaukts līdzsvars starp pirmskonkurences un konkurences robežām. · Koordinācijas trūkums ar valsts mēroga ierosmēm, kā rezultātā tiek neefektīvi izlietoti resursi. · Citu PPP konkurence pasaulē, kā rezultātā uzņēmumiem mazinās interese. · Pieaugošais reglamentējošais slogs un stingrākas cenu noteikšanas un atlīdzināšanas shēmas. · IMI galveno darbinieku zaudēšana. · Ekonomikas attīstības tempa kritums, kas izraisa finansējuma trūkumu. · Negatīva uztvere galveno ieinteresēto personu grupu (pacientu, maksātāju, regulatoru) vidū. · Konkurences priekšrocību zaudēšana jaunietekmes valstīm (proti, Ķīnai, Brazīlijai). · Reputācijas pasliktināšanās un mazāks atbalsts Eiropas Savienībā pienākumu neizpildes rezultātā. · IMI politiskā atbalsta samazinājums. III PIELIKUMS. Novērtēšanas ekspertu grupu sastāvs Novērtēšanas ekspertu grupu locekļi || KTI KU QUENTIN, Francois (priekšsēdētājs) (FR), HUAWEI France Direktoru padomes priekšsēdētājs un HUAWEI grupas Konsultatīvās padomes loceklis, Premjerministra biroja Padomdevēju grupas loceklis; || CS BROUCKAERT, Jean Francois (referents) (BE), Beļģijas Fon Karmana hidrodinamikas institūta (VKI) Turboiekārtu un velkmes departamenta asociētais profesors; || CS Ivonne HERRERA (NO), SINTEF ICT Programminženierijas drošības un drošuma departamenta vecākā zinātniece ar vairāk nekā 20 gadu pieredzi nozarē saistībā ar borta elektronikas projektēšanu, tehnisko apkopi, gaisa satiksmes vadību un drošuma analīzi aviācijas un naftas un gāzes nozares vajadzībām; pirmās starpposma novērtējuma grupas locekle 2010. gadā; || CS Enzo BERTOLINI (IT), Clément Fillietroz fonda, kas vada Aostas ielejas Astronomijas observatoriju un planetāriju (pētniecība astrofizikā un zinātnes komunikācija studentiem un plašai sabiedrībai), direktors; pirmās starpposma novērtējuma grupas loceklis 2010. gadā; || CS Anneli Ojapalo (priekšsēdētāja) (FI), Ojapalo Consulting Oy uzņēmuma vadītāja un Somijas Kurināmā elementu programmas 2007.–2013. gadam koordinatore; || FCH Nigel Lucas (referents) (UK), neatkarīgs konsultants ar vairāk nekā 30 gadu pieredzi enerģētikas nozarē; bijušais Vides resursu pārvaldes izpilddirektors un Impērijas koledžas Vides tehnoloģiju centra profesors; || FCH Helge Holm-Larsen (DK), pašlaik SME TEGnology vadītāja, bijusī Topsoe Fuel Cell A/S direktore; || FCH Dirk De Keukeleere (BE), neatkarīgs konsultants transporta un energotehnoloģiju jomā, bijušais Flandrijas tehnoloģiskās pētniecības institūta pētnieks/vadītājs kurināmā elementu, automobiļu un enerģētikas pētniecības jomā; || FCH Jackie Hunter (priekšsēdētāja) (UK) OI Pharma Partners Ltd. vadītāja. Viņas uzņēmums ir palīdzējis uzņēmumiem un organizācijām izstrādāt atvērtas inovācijas stratēģijas un atbalstīt to īstenošanu, jo īpaši dzīvības zinātņu pētniecībā un izstrādē. Agrāk Jackie Hunter bija GlaxoSmithKline vecākā viceprezidente un EFPIA pētniecības direktoru grupas priekšsēdētāja. Darba laikā GSK viņas struktūrvienība ir sniegusi 17 klīnisko koncepciju pareizības apstiprinājumu. Viņa ir piedalījusies starptautiskās komitejās un politikas grupās jautājumos par farmācijas pētniecību un izstrādi. Kā publiskas akciju sabiedrības direktoru padomes locekle (bez izpildpilnvarām) un akadēmisku un citu organizāciju pilnvarotā persona/pārvaldītāja viņa ir ieguvusi plašu redzējumu par daudzām ieinteresēto personu grupām. || IMI Marcin Szumowski (referents) (PL), OncoArendi Therapeutics prezidents un vadītājs un BTM Mazovia dibinātājs. Pēc veiksmīgas pētnieka karjeras Amerikas Savienotajās Valstīs Marcin Szumowski kopš 2000. gada ir iesaistīts tehnoloģiju nodošanā un jaunu uzņēmumu dibināšanā un ir bijis līdzdibinātājs un vadītājs trīs jaunos uzņēmumos, tostarp tagad biržā reģistrētajā Medicalgorithmics S.A. (), kur viņš 2005.–2010. gadā bija prezidents un vadītājs. Kopš 2001. gada viņš ir starptautisko attiecību un projektu vadības biroja vadītājs Nencki Eksperimentālās bioloģijas institūtā. Viņš ir bijis neatkarīgās ekspertu grupas, kas palīdzēja Eiropas Komisijai veikt IMI2 ietekmes novērtējumu Eiropā, loceklis. || IMI Tom Andersen (DK) ir Eiropas Investīciju bankas Tuvo Austrumu reģionālā biroja Kairā vadītājs un neatkarīgs konsultants. Vēl pirms gada viņš bija Eiropas Investīciju bankas padomnieka vietnieks ekonomikas jautājumos ar specializāciju farmācijas un ķīmijas nozares pētniecības un izstrādes projektu ekonomiskās dzīvotspējas, kā arī projekta finanšu operāciju novērtēšanā. Iepriekš viņš bija atbildīgs par iegādēm un pārdošanām rūpnieciskā konglomerātā un strādājis Novo Nordisk – farmācijas uzņēmumā ar galveno mītni Eiropas Savienībā – , kurā bija atbildīgs par novērtēšanu un ziņojumu sagatavošanu saistībā ar jaunu zāļu izstrādi un par uzņēmuma attīstību. Viņš ir bijis pirmās IMI KU novērtēšanas neatkarīgās ekspertu grupas loceklis. || IMI Bart Wijnberg (NL) – pirms aiziešanas pensijā Bart Wijnberg strādāja Nīderlandes Veselības, labklājības un sporta ministrijā, kur viņš bija atbildīgs par to, lai pasūtītu svarīgu PVO ziņojumu par prioritārām zālēm Eiropai un pasaulei saistībā ar FP7 un par Nīderlandes publiskās un privātās partnerības Top Institute Pharma (TI Pharma) uzsākšanu. Viņš bija “Dalībvalstu, kandidātvalstu un asociēto valstu kontaktgrupas ar IMI” loceklis, kā arī pirmās IMI KU novērtēšanas neatkarīgās ekspertu grupas loceklis. || IMI Maria Rosaria Di Nucci (IT) ir Berlīnes Atklātās universitātes Vides politikas pētniecības centra vecākā pētniece un neatkarīga konsultante. Viņa jau vairāk nekā 25 gadus strādā vides un enerģētikas politikas jomā un politikas novērtēšanā un ir piedalījusies dažādās ES ierosmēs. Vēl viena viņas darbības specializācija ir ietekmes novērtējumi. Dr. Di Nucci ir novērtēšanas eksperte, kas sadarbojas ar vairākām Eiropas pētniecības un tehnoloģiju izstrādes finansēšanas organizācijām un Eiropas Komisiju. Viņa piedalās arī KU Clean Sky un Kurināmā elementu un ūdeņraža kopuzņēmuma novērtēšanā, darbojoties kā kopīgais eksperts. || CS, FCH, IMI